OpenDocument

Formát OpenDocument (ODF), skrátené z OASIS Open Document Format for Office Applications (Otvorený dokumentový formát pre kancelárske aplikácie), je otvorený formát súboru na ukladanie a vzájomnú výmenu upravovateľných kancelárskych dokumentov, ako sú napríklad textové dokumenty (vrátane obežníkov, správ, a kníh), tabuľkových hárkov, grafov, a prezentácií. Túto normu vyvinulo priemyselné konzorcium Organizácia za presadzovanie noriem pre štruktúrované informácie (OASIS) na základe formátu, ktorý bol pôvodne vytvorený pre kancelársky balík OpenOffice.org. ODF bol schválený ako norma OASIS 1. mája 2005. Formát OpenDocument je od 3. mája 2006 štandardizovaný Medzinárodnou organizáciou pre normalizáciu ako štandard ISO/IEC 26300.

Štandard ODF spĺňa podmienky tzv. otvoreného štandardu, pretože bol spoločne vyvinutý viacerými organizáciami vo verejne prístupnom procese, je verejne dostupný, môže byť implementovaný kýmkoľvek bez obmedzenia a má viacero nezávislých implementácií. Formát OpenDocument je otvorenou alternatívou k proprietárnym dokumentovým formátom vrátane populárnych, ale nedokumentovaných formátov DOC, XLS, a PPT, ktoré používa Microsoft Office, ako aj formátu Microsoft Office Open XML (tento posledný formát má rozličné licenčné požiadavky, ktoré zabraňujú časti konkurencie, aby ho používala). Organizácie a jednotlivci, ktorí ukladajú svoje údaje v otvorenom formáte, akým je aj OpenDocument, sa vyhnú viazanosti na jediného poskytovateľa softvéru, vďaka čomu môžu slobodne prejsť na iný softvér v prípade, ak ich poskytovateľ ukončí činnosť, zvýši ceny, zmení svoj softvér alebo zmení svoje podmienky licencovania softvéru na menej výhodné.

OpenDocument je jedinou normou pre upravovateľné kancelárske dokumenty, ktorá prešla bezpečnostnou previerkou nezávislého uznávaného štandardizačného orgánu, bola implementovaná viacerými poskytovateľmi softvéru a môže byť implementovaná akýmkoľvek dodávateľom (vrátane proprietárnych poskytovateľov softvéru, ako aj vývojárov používajúcich open source softvérové licencie ako GNU LGPL alebo GNU GPL).

 Dosah na verejnú správu 
Keďže jedným z cieľov otvorených formátov, akým je aj OpenDocument, je garantovať dlhodobý prístup k údajom bez právnych alebo technických bariér, vlády sa stále viac zaoberajú otázkou použitia otvorených formátov v štátnej, resp. verejnej správe. Napríklad v roku 2002 Dr. Edgar David Villanueva Nuñez, právnik a kongresman Republiky Peru, napísal list pre Microsoft Peru, v ktorom nastolil otázky ohľadne slobodného, bezplatného a trvalého prístupu k dokumentom v proprietárnych formátoch (Nuñez, 8. apríla 2002). Obzvlášť krajiny Európy a americký štát Massachusetts sa zaoberajú štúdiom dôsledkov výberu dokumentového formátu.

 Európa 

Európske vlády minimálne od roku 2003 skúmajú rozličné možnosti uchovávania dokumentov vo formáte založenom na XML, vydali už i technické štúdie ako napríklad "Valoris Report" (Valoris). V marci 2004 Európske vlády požiadali tím OpenOfficeu a tím Microsoftu, aby prezentovali svoje kancelárske dokumentové formáty založené na XML (Bray, 29. septembra 2004).

 USA 

Americký štát Massachusetts takisto skúma svoje možnosti ako implementovať spracovávanie dokumentov založených na XML. Začiatkom roku 2005, Eric Kriss, tajomník Úradu administratívy a financovania v Massachusetts, bol prvým vládnym úradníkom v USA, ktorý verejne spojil otvorené formáty s účelom verejnej politiky: "Je prvoradou nevyhnutnosťou amerického demokratického systému nemať naše verejné dokumenty uzamknuté v nejakom proprietárnom formáte, možno nečitateľnom v budúcnosti, alebo podliehať licencii proprietárneho systému, ktorý k nim obmedzuje prístup" (Kriss, 15. januára 2005).

 Ostatné vlády 
Podľa OpenDocument dátového hárku OASIS, "singapurské Ministerstvo obrany, francúzske Ministerstvo financií a jeho Ministerstvo hospodárstva, financií a priemyslu, brazílske Ministerstvo zdravotníctva, mesto Mníchov v Nemecku, Rada mesta Bristol v Spojenom Kráľovstve, a mesto Viedeň v Rakúsku všetci adoptujú aplikácie, ktoré podporujú OpenDocument." (OASIS, 20. júna 2005). 

V novembri 2005 James Gallt, predseda Národnej asociácie vedúcich informatikov v štátnej správe (v USA), povedal, že mnoho ostatných štátnych agentúr sa takisto zaoberá použitím OpenDocument-u (LaMonica, 10. novembra 2005).

BECTA (British Education Communication Technology Agency) je agentúra v Spojenom kráľovstve (UK) oprávnená definovať stratégiu informačných technológií pre všetky školy v UK, vrátane definovania noriem pre celú infraštruktúru škôl.

V roku 2005 publikovali rozsiahly dokument popisujúci stratégiu pre infraštruktúru v školách. Tento dokument požaduje používanie OpenDocumentu pre údaje kancelárskych dokumentov, a hlavne nepovoľuje používať binárne formáty (.doc/.xls/.ppt) ani XML formát Microsoftu. BECTA to zdôvodňuje nasledovne: „Akákoľvek kancelárska aplikácia (program) používaná inštitúciami musí byť uložiteľná (a ostatnými prezerateľná) použitím spoločne dohodnutého formátu, ktorý zabezpečuje, že inštitúcia nie je viazaná na používanie konkrétneho softvéru. Hlavným cieľom pre všetky kancelárske aplikácie (programy) je poskytovať funkčnosť, aby sa splnili špecifikácie tu opísané (či už licencovaný softvér, open source, alebo nelicencovaný freeware), a teda aby mnohí poskytovatelia aplikácií mohli dodávať vzdelávacej inštitúcii ICT trhu.“ (Lynch, 2005).

Uruguajská „exekutíva, legislatíva, súdnictvo, organizácia a spoločnosti, v ktorých má štát majoritu“ majú šíriť a prijímať elektronické dokumenty prinajmenšom v jednom otvorenom formáte – ODF alebo PDF (júl 2008, odkaz ).

Venezuela prijala ODF ako národný štandard (Tectonic , október 2008).

 Štandardizácia 

Norma OpenDocument bola vyvinutá priemyselným konzorciom OASIS. Formát OpenDocument je od 3. mája 2006 štandardizovaný Medzinárodnou organizáciou pre normalizáciu ako štandard ISO/IEC 26300.

 Podpora aplikáciami 
Mnoho aplikácií a programov podporuje OpenDocument.
 Pozri aj: Zoznam aplikácií podporujúcich OpenDocument
Microsoft nateraz odmieta podporovať formát OpenDocument, tvrdiac, že mu chýbajú nezávislé implementácie a dôležité funkcie, aj keď naznačil, že tento svoj postoj v budúcnosti asi zmení.
 Pozri aj: Pozícia Microsoft-u ohľadom podpory OpenDocument-u

 Špecifikácie 

Najbežnejšie prípony súborov používané pre dokumenty OpenDocument sú prípony.odt pre textové dokumenty,.ods pre tabuľkové hárky,.odp pre prezentácie,.odg pre grafiku. OpenDocument-ový súbor môže byť buď jednoduchý súbor XML ktorý používa <office:document> ako koreňový prvok, alebo Jar (Zip) komprimovaný archív obsahujúci viacero súborov a adresárov. Takmer výlučne sa používa formát založený na Jar, keďže môže do seba vsunúť aj binárny obsah a zvykne byť podstatne menší.

 Formáty súborov 
Špecifikácia formátu ODF obsahuje odporúčané prípony a MIME typy podporovaných formátov súborov:

 Dokumenty 
 Dokument Prípona MIME Typtextový dokument.odt application/vnd.oasis.opendocument.texttabuľka.odsapplication/vnd.oasis.opendocument.spreadsheetprezentácia.odpapplication/vnd.oasis.opendocument.presentationgrafika.odgapplication/vnd.oasis.opendocument.graphicsgraf.odcapplication/vnd.oasis.opendocument.chartmatematický výraz.odfapplication/vnd.oasis.opendocument.formulaobrázok .odiapplication/vnd.oasis.opendocument.imagehlavný textový dokument.odmapplication/vnd.oasis.opendocument.text-master

 Šablóny 
Okrem vyššie-uvedených dokumentov sú podporovaná aj šablóny určené pre ich tvorbu:

 Šablóna dokumentu Prípona MIME Typšablóna textového dokumentu.ottapplication/vnd.oasis.opendocument.text-templatešablóna tabuľky.otsapplication/vnd.oasis.opendocument.spreadsheet-templatešablóna prezentácie.otpapplication/vnd.oasis.opendocument.presentation-templatešablóna grafiky.otgapplication/vnd.oasis.opendocument.graphics-templatešablóna grafu.otcapplication/vnd.oasis.opendocument.chart-templatešablóna matematického výrazu.otfapplication/vnd.oasis.opendocument.formula-templatešablóna obrázku.otiapplication/vnd.oasis.opendocument.image-templatešablóna webovej stránky.othapplication/vnd.oasis.opendocument.text-web

 Prístupnosť 

Jednou z dôležitých otázok nastolenou v diskusii o OpenDocumente je, či je alebo nie je tento formát prístupný pre postihnutých. Sú dva okruhy problému: podporuje špecifikácia prístupnosť, a sú implementácie prístupné?

Zatiaľ čo špecifikácia OpenDocument-u prechádza rozsiahlou revíziou prístupnosti, vie sa, že mnoho zložiek na ktorých je postavená (ako napríklad SMIL pre audio a multimédiá a SVG pre vektorovú grafiku) už prešlo procesmi Iniciatívy webovej prístupnosti konzorcia W3C.

Už teraz existujú aplikácie, ktoré momentálne čítajú/zapisujú OpenDocument ktoré exportujú tagované PDF súbory (ako podpora prístupnosti PDF); to naznačuje, že väčšina alebo všetky potrebné údaje pre prístupnosť už sú zahrnuté vo formáte OpenDocument.

Na rozdiel od toho, proprietárne formáty súborov balíka Microsoft Office nemali zatiaľ žiadnu verejnú revíziu ohľadom otázok prístupnosti, a v skutočnosti tieto najrozšírenejšie binárne formáty nie sú ani len publikované na revíziu, takže špecifikácia OpenDocument-u sa dnes považuje za vyšší štandard než akýkoľvek z formátov Microsoft-u.

Mnohí tvrdia, že otvorené formáty, akým je aj OpenDocument, sú nevyhnutné pre skutočnú prístupnosť. Proprietárne formáty nemôžu byť implementované všetkými stranami, a tým vytvárajú zbytočné bariéry pri tvorbe prístupných technológií. Na rozdiel od nich, OpenDocument je plne špecifikovaný vo verejnom dokumente bez akýchkoľvek bariér implementovania, čím umožňuje komukoľvek vytvárať softvér potrebný pre postihnutých. Ale, mať špecifikáciu prístupnosti nestačí; čo je treba tiež, sú prístupné implementácie, čo nie je a nemalo by byť záležitosťou formátu.

 Technické porovnanie s formátmi Microsoft XML 

 Licencovanie 

Špecifikácia OpenDocument je dostupná na stiahnutie a použitie zadarmo pre všetkých. Neodvolateľná dohoda o duševnom vlastníctve vykonaná kľúčovým prispievateľom Sun Microsystems nie je nič iné než Vyhlásenie IPR spojené so špecifikáciou, poskytujúce všetkým implementérom záruku, že neobsahuje žiaden materiál, ktorý by mohol vyžadovať licenčné podmienky od nejakého autora. Naopak, niektoré normotvorné organizácie, ako napríklad W3C a OASIS, propagujú licenčné podmienky bez poplatkov, ako metódu vyhnutia sa konfliktu o otázkach duševného vlastníctva, pričom stále propagujú inováciu. Pozrite tiež debatu o softvérovom patente. Stručne povedané, ktokoľvek môže implementovať OpenDocument, bez obmedzenia, a ako uvádza Zoznam aplikácií podporujúcich OpenDocument aj proprietárne aj open source softvérové programy tento formát implementujú.

 Propagácia 
OASIS propaguje OpenDocument Formát (keďže je to ich práca). 

Projekt OpenOffice.org propaguje OpenDocument Formát, keďže je použitý ako prednastavený formát súborov v ich open sourceovom kancelárskom balíku. Viacero skupín a spoločností podporuje OpenDocument Formát. Napríklad:

 Spoločnosti ako Sun Microsystems, IBM, Novell aktívne propagujú OpenDocument Formát, ako aj ďalšie spoločnosti, ktoré môžu ale nemusia pracovať vnútri Technického Výboru OASIS pre OpenDocument Formát.
 SpreadOpenDocument.org bola prvá, čo propagovala OpenDocument Formát širokej verejnosti v auguste 2005.

 The Open Document Fellowship bol založený v októbri 2005 s cieľom „podporovať prácu dobrovoľníkov komunity v propagácii, zlepšovaní a poskytovaní pomoci používateľom OASIS Open Document Formátu pre Kancelárske Aplikácie (OpenDocument) a softvér navrhnutý na prácu s údajmi v tomto formáte.“ Bol založený Priateľmi OpenDocument-u (Friends of OpenDocument) , asociáciou registrovanou v štáte Queensland, Austrália. Niektoré počiatočné správy nesprávne uviedli, že bol založený konzorciom OASIS. Medzi ďalšie propagačné webstránky patrí www.friendsofopendocument.org .

 4.novembra 2005, IBM a Sun Microsystems zvolali „OpenDocument (ODF) Summit“ v meste Armonk, New York, aby diskutovali o tom, ako zrýchliť adaptáciu OpenDocument-u. ODF Summit priniesol spolu predstaviteľov z viacerých priemyselných skupín a technologických spoločností, vrátane Oracle, Google, Adobe, Novell, Red Hat, Computer Associates, Corel, Nokia, Intel, a Linuxovskú e-mailovú spoločnosť Scalix. (LaMonica, 10.novembra 2005). Poskytovatelia sa zaviazali technicky vylepšiť OpenDocument pomocou existujúcich normotvorných orgánov a propagovať jeho používanie na trhu, pravdepodobne pomocou samostatnej nadácie.
 OIDI.org  (Open Interoperative Document Initiative) sa zaviazala podporovať snahy vlád na všetkých úrovniach, po celom svete, implementovať zmeny potrebné na zabezpečenie otvorenosti a vzájomnej plnej kompatibility verejných dokumentov a tým dosiahnuť ich dostupnosť pre všetkých občanov/obyvateľov bez potreby konkrétneho softvéru poskytovateľa.

 Pozrite aj 
 Zoznam aplikácií podporujúcich OpenDocument
 Porovnanie aplikácií podporujúcich OpenDocument
 WordprocessingML
 Zoznam dokumentových značkovacích jazykov
 Porovnanie dokumentových značkovacích jazykov
 Otvorený formát
 OpenFormula
 Asociácia pre Konkurenčnú Technológiu, Loby skupiny Microsoft, ktorá neschvaľuje Massachusettskú iniciatívu.
 Otvorený systém
 Otvorená norma
 Viazanie na poskytovateľa
 Embrace, extend and extinguish
 Sieťový efekt
 Open Document Architecture — Starší štandardný formát súborov, ktorý nezískal veľkú akceptovanosť.
 DocBook

 Referencie 
 Bray, Tim (24. – 26. septembra 2004). SmartEC. (Diksusia o ISO osvedčení Open Office XML.)
 Kriss, Eric (15. januára 2005). Informal comments on Open Formats. (Neformálne vyjadrenie k otvoreným formátom.) Mass.gov.
 LaMonica, Martin (10. novembra 2005). OpenDocument format gathers steam . (Formát OpenDocument sa začína presadzovať.) ZDNet News.
 Lynch, Ian (28.októbra 2005). Building IT Infrastructure in UK Schools, a National Strategy . (Budovanie IT infraštruktúry v školách v UK, Národná stratégia.) Groklaw.
 Nuñez, Edgar David Villanueva (8. apríla 2002). List Dr. E.D.Illanueva Nuñeza pre Microsoft Peru.
 OASIS (20. júna 2005). OASIS spravodajský leták OpenDocument . Pozreté 17.okóbra 2005.
 OASIS, TC (2005). Technický výbor OASIS. Pozreté 17.okóbra 2005.

 Externé odkazy 
 Špecifikácia formátu OpenDocument
 vo formáte SXW (OpenOffice.org 1) 
 vo formáte PDF

 Organizácie
 Technický výbor OASIS Open Document Format koordinuje vývoj OpenDocument-u a je oficiálnym zdrojom pre špecifikácie, schémy, atď.
 OpenDocument Fellowship je dobrovoľnícka organizácia, ktorá poskytuje informácie o OpenDocument-e a presadzuje jeho nasadenie.
 friendsofopendocument.org  presadzuje OpenDocument
 spreadopendocument.org presadzuje OpenDocument

 Nasadenie v Európe
 Dokumentácia o propagácii výmenného formátu OpenDocument; táto stránka zhrňuje všetky dostupné informácie týkajúce sa aktívít Európskeho programu na podporu nasadenia otvorených dokumentových formátov, vrátane „Valorisovej Správy o otvorených dokumentových formátoch“.

 Debata
 Forum Debate  živá a nekončiaca debata o tom, či by aplikácia slovného procesora mala alebo nemala adaptovať formát OpenOffice

 Softvér
 OpenOffice.org — Kancelársky balík OpenOffice.org
 KOffice — Kancelársky balík pre prodstredie KDE
 Viewer Visioo — licencované pod GNU GPL, a údajne napísané v Python-e. Verzie pre Linux a Windows sú k dispozícii.
 Viac softvéru pozrite v Zozname aplikácií podporujúcich OpenDocument.


Kategória:Značkovacie jazyky
Kategória:XML
Kategória:Súborové formáty